Ir-Regolament tal-Kunsill (KE) Nru 1146/2002
tal-25 ta' Ġunju 2002
li jemenda r-Regolament (KE) Nru 3050/95 li temporanjament jissospendi d-dazji awtonomi tat-Tariffa Doganali Komuni dwar numru ta' prodotti maħsuba għall-kostruzzjoni, iż-żamma u t-tiswija ta' l-arjuplani
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 26 tiegħu,
Wara li kkunsidra l-proposta tal-Kummissjoni,
Billi:
(1) Bir-Regolament (KE) Nru 3050/95 [1] id-dazji tat-Tariffa Doganali Komuni għal numru ta' prodotti maħsuba għall-kostruzzjoni, iż-żamma u t-tiswija ta' l-arjuplani kienu sospiżi kompletament. Madankollu, id-dazji fuq l-importazzjoni ta' dawn il-prodotti huma sospiżi biss meta jkunu suġġetti għall-kontroll ta' l-użu ta' l-aħħar skond id-dispożizzjonijiet tar-Regolament (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [2] (minn issa 'l quddiem riferuta bħala "il-Kodiċi Doganali") u tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [3], jiġifieri, meta jintużaw għall-arjuplani biss.
(2) Sospensjonijiet simili tat-tariffi magħquda ma' l-istess dispożizzjonijiet ta' l-aħħar użu tal-Kodiċi Doganali kienu introdotti fit-Taqsima II, B, tad-Dispożizzjonijiet Preliminari tan-Nomenklatura Magħquda inkonnessjoni mal-ftehim ta' l-arjuplani tal-GATT. L-aħħar użu ta' dawn il-prodotti kien il-manifattura, it-tiswija, iż-żamma, l-bini mill-ġdid, il-modifika jew il-konverżjoni, mhux biss ta' l-arjuiplani ċivili, iżda wkoll għal dawk ta' ma' l-art li jħarrġu t-titjir għall-użu ċivili.
(3) Minħabba ta' hawn fuq huwa xieraq li jkun emendat ir-Regolament (KE) Nru 3050/95 sabiex tkun allineata d-diposizzjoni ta' l-aħħar użu tiegħu mad-dispożizzjonijiet tan-Nomenklatura Magħquda u biex tkun estiża s-sospensjoni awtonoma tat-tariffa introdotta mir-Regolament (KE) Nru 3050/95 lil ta' l-art li jħarrġu t-titjir għall-użu ċivili. L-estensjoni wkoll se tissimplifika l-amministrazzjoni u l-kontroll ta' l-aħħar użu għall-operaturi ekonomiċi u l-awtoritajiet doganali.
(4) Wara li tkun ikkunsidrata l-importanza ekonomika ta' dan ir-Regolament, huwa meħtieġ li titqajjem il-bażi ta' l-urġenza pprovduta fil-punt I(3) tal-Protokoll anness mat-Trattat dwar l-Unjoni Ewropea u tat-Trattati li jistabbilixxu l-Komunitajiet Ewropej dwar ir-rwol tal-parlamenti nazzjonali fl-Unjoni Ewropea,
ADOTTA DAN IR-REGOLAMENT:
L-Artikolu 1
Fl-Artikolu 1 tar-Regolament (KE) Nru 3050/95, l-ewwel sentenza għandha tinbidel b'dan li ġej:
"Id-dazji awtonomi tat-Tariffa Doganali Komuni għall-prodotti elenkati fl-Anness għandhom ikunu sospiżi kompletament, sakemm dawk il-prodotti huma maħsuba għall-kostruzzjoni, iż-żamma u t-tiswija ta' arjuplani b'toqol mhux mgħobbi li jaqbeż l-2000 kilogramma u ta' dawk ta' l-art li jħarrġu t-titijir għall-użu ċivili."
L-Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta' Lulju 2002.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fil-Lussemburgu, fil-25 ta' Ġunju 2002.